Numenius arquata

Numenius arquata 
 Descrission 
Ël Numenius arquata a l'é conossù për ël longh bech voltà an giù (pi long ant le fumele) e për ël cant fòrt ch'a fà ant ël temp ëd la riprodussion e dla migrassion. 
A l'é apopré 55 centim; a l'ha n'overtura d'ale d'un méter e un bech longh fin-a a 12 centim.
A camin-a ant l'eva bassa an tastand ël fond. A l'ha pi car i cit vërtebrà. A peul mangé babòje, bëstiëtte con greuja e sensa, smens, sostanse vegetaj. 
A l'é anciarmanta soa parà nussial, con vòj ondulà e a paracadute, con j'ale dëstèise e cant squilant. 
A fà mediament quatr euv, për tèra, ant un cit përtus riparà da quaich bocc d'erba e vzin a l'eva. 

 Ambient 
A l'é n'osel tìpich dij pòst ùmid.

 Distribussion 
As treuva an gran part ëd l'Euròpa sentral e setentrional. Ant la migrassion as ferma ant ij pòst ùmid arlongh le còste. A migra ëdcò an Asia e Àfrica

 Arferiment bibliogràfich për chi a veul fé dj'arserche pì ancreuse 
 Numenius arquata (Linnaeus, 1758)

Categorìa:Numenius